Diari Oficial de la Generalitat Valenciana


Sumari del DOGV 8389, del 24-09-2018 (2018/8774)

ORDRE 14/2018, de 20 de setembre, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades al programa d'ocupació amb suport en empreses del mercat ordinari de treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/09/20/14/dof/vci/html**

### Dades del document

Número de DOGV
:   8389

Data del DOGV
:   24-09-2018

Secció del DOGV
:   I. DISPOSICIONS GENERALS

Número del document
:   2018/8774


Data del document
:   20-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 14/2018, de 20 de setembre, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades al programa d'ocupació amb suport en empreses del mercat ordinari de treball. [2018/8774]  
  
  
Preàmbul  
  
En el Diari Oficial de la Generalitat Valenciana de 25 d'octubre de 2016, es va publicar l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades al programa d'ocupació amb suport en empreses del mercat ordinari de treball (correcció d'errades en el DOGV de 08.11.2016).  
La disposició addicional tercera de l'Ordre 21/2016 estableix que les ajudes que regula se sotmeten al règim de minimis, establit en el Reglament (UE) 1407/2013, de 18 de desembre de 2013, de la Comissió, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
L'aplicació d'aquest règim determina que l'import total de les ajudes concedides a una mateixa entitat beneficiària no pot excedir 200.000 euros durant qualsevol període de tres exercicis fiscals.  
Vista l'execució de les convocatòries de l'Ordre 21/2016 efectuades fins hui, pot anticipar-se que la limitació quantitativa derivada de l'aplicació del règim de minimis suposa una restricció del nombre persones amb diversitat funcional que poden beneficiar-se del programa d'ocupació amb suport en empreses del mercat ordinari de treball.  
  
Mitjançant la modificació de l'Ordre 21/2016, se substitueix la subjecció de les ajudes al Reglament (UE) 1407/2013 per la subjecció al Reglament (UE) 651/2014, de 17 de juny, de la Comissió, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, que eleva significativament el llindar màxim de les subvencions que poden concedir-se de forma compatible amb el mercat interior.  
Aquesta ordre se sotmet als principis de bona regulació en l'exercici de la potestat reglamentària establits en l'article 129 de la Llei 39/2015, d'1 d'octubre, del procediment administratiu comú de les administracions públiques, en la mesura que persegueix la millora de l'ocupabilitat d'un major nombre de persones pertanyents a un dels col·lectius més afectats per la desocupació (principis de necessitat i eficàcia), eleva l'import màxim de la subvenció no introdueix cap restricció de drets (principi de proporcionalitat), resulta plenament coherent amb la normativa nacional i de la Unió Europea (principi de seguretat jurídica), en l'elaboració han participat els agents socials més representatius (principi de transparència), introdueix modificacions que pretenen facilitar l'execució del programa i garantir els drets de les persones destinatàries (principi d'eficiència).  
  
En virtut d'això i fent ús de les facultats que em confereixen l'article 28 de la Llei 5/1983, de 30 de desembre, del Consell, i l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i després d'haver donat audiència als agents socials més representatius, i amb els informes preceptius de l'Advocacia General i de la Intervenció Delegada en el SERVEF, i d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article únic. Modificació de l'Ordre 21/2016, de 20 d'octubre  
Es modifica l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades al programa d'ocupació amb suport en empreses del mercat ordinari de treball, en els termes indicats en l'annex.  
  
  
DISPOSICIÓ TRANSITÒRIA  
  
Única. Convocatòries prèvies  
Les convocatòries de l'Ordre 21/2016, de 20 d'octubre, que s'hagen efectuat abans de l'entrada en vigor d'aquesta ordre es continuaran regint per la normativa anterior.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 20 de setembre de 2018  
  
El conseller d'Economia Sostenible,   
Sectors Productius, Comerç i Treball,  
Rafel Climent González  
  
  
ANNEX  
Modificació de l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball,   
per la qual s'estableixen les bases reguladores de les subvencions destinades al programa d'ocupació amb suport en empreses   
del mercat ordinari de treball  
  
U  
L'article 14.4 queda redactat com segueix:  
La resolució ha de contindre informació de l'import previst de l'ajuda en equivalent de subvenció bruta, així com de la subjecció d'aquesta al Reglament (UE) 651/2014, de 17 de juny, de la Comissió, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, i ha de fer referència expressa al títol, a la publicació del Reglament en el Diario Oficial de la Unión Europea i al registre de la comunicació a la Comissió Europea del règim d'ajudes.  
  
Dos  
La lletra f de l'article 16.1 queda redactada com segueix:  
Nòmines del personal que ha executat el projecte.  
  
Tres  
La lletra g de l'article 16.1 queda redactada com segueix:  
TC2 i rebut de liquidació de cotitzacions.  
  
Quatre  
S'afig un apartat 5 a l'article 7:  
A l'efecte d'aquesta ordre s'ha de considerar despesa realitzada la que ha sigut contreta durant el període d'execució del projecte.  
  
Cinc  
La disposició addicional tercera queda redactada com segueix:  
1. Aquestes ajudes se subjecten al que es disposa en l'article 34 i en els capítols I i II del Reglament (UE) 651/2014, de 17 de juny, de la Comissió, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, publicat en el Diario Oficial de la Unión Europea L187 de 26 de juny de 2014. Aquest règim s'aplicarà fins al 31 de desembre de 2020.  
  
2. De conformitat amb l'article 1 del Reglament (UE) 651/2014, queden excloses com a beneficiàries:  
a) Les empreses que estiguen subjectes a una ordre de recuperació pendent després d'una decisió de la Comissió que haja declarat una ajuda il·legal i incompatible amb el mercat interior.  
b) Les empreses en crisi, segons la definició que efectua l'article 2 del Reglament (UE) 651/2014.  
3. De conformitat amb la lletra q de l'article 4.1 del Reglament (UE) 651/2014, les ajudes no poden superar el llindar de 10 milions d'euros per empresa i per any.  
4. De conformitat amb l'article 8 del Reglament (UE) 651/2014, aquestes ajudes poden acumular-se amb qualsevol altra ajuda estatal que subvencione costos identificables diferents. Així mateix poden acumular-se amb qualsevol altra ajuda estatal que subvencione totalment o parcialment els mateixos costos, si l'acumulació no supera el 100 % del cost pertinent o el llindar de 10 milions d'euros per empresa i any. No obstant això, aquest llindar pot superar-se si l'acumulació es produeix amb altres ajudes exemptes en virtut del Reglament (UE) 651/2014, sempre que l'acumulació no determine una intensitat d'ajuda superior al 100 % del cost subvencionable durant qualsevol període en el qual s'ocupen els treballadors amb discapacitat.  
Aquestes ajudes no poden acumular-se amb ajudes de minimis per als mateixos costos subvencionables, si l'acumulació determina una intensitat d'ajuda superior al 100 % del cost subvencionable.


Còpia Permalink ELI